Turněr cuzych rěčow dobył
Wodowe Hendrichecy. Šuler Hornjokrajneho gymnazija Wodowe Hendrichecy Peter Großer je cyłozwjazkowy turněr cuzych rěčow dobył. Wón bě najlěpši mjez 5 000 wobdźělnikami, kotřiž su so w SOLO-kategoriji 8. do 10. lětnika w Bad Wildbadźe wubědźowali. Dobył je za swoje wuběrne wukony w jendźelšćinje a rušćinje dwutydźensku rěčnu jězbu do USA w hódnoće 4 500 eurow.
Wo serbskich cyrkwjach
Mužakow. Pućowanska wustajeńca Budyskeho Serbskeho muzeja „Serbske cyrkwje mjez Lubijom a Luborazom“ je wot minjeneje njedźele w Mužakowskej Jakubowej cyrkwi widźeć. Předstajene Bože domy we Łužicy nastachu za čas reformacije jako pendant k měšćanskim němskim cyrkwjam, zdźěla muzej. Přehladka je tam hač do 22. oktobra widźeć.
Z Flixbusom za štyri centy
Praha. Busowe předewzaće Flixbus so wuraznje prócuje, z domjacymi firmami na čarach w Čěskej republice konkurować. Wot najnowšeho poskića wone hrabnjenčko, po kotrymž móža sej zajimcy jězdźenki za jenož jednu krónu (štyri centy) kupić. Wulki dźěl poskitka 50 000 jězdźenkow je hižo předaty.
szl_Latn szl_Latn szl_Latn szl_Latn slk_Latn ces_Latn